Sharks kies groot kanonne vir Bulls-strydMakazole Mapimpi op pad om ‘n drie vir die Bokke teen Wallis te druk. (Foto: Twitter/Springboks) Die Sharks het hul grofgeskut vir môreaand se plaaslike derby teen die Bulls in Durban gekies. Lukhany Am sal die span vanuit sy posisie op binnesenter aanvoer, terwyl Siya Kolisi ook in die opdrafspan is. Dan sal Makazole Mapimpi en S’bu Nkosi beslis die Pretorianers se verdediging toets. Die Springbok-haker, Bongi Mbonambi, sal ook sy Sharks-buiging in die wedstryd maak. “Dit is wonderlik om die Springbokke weer terug vir die wedstryd te hê – hulle is vol energie en entoesiasme om weer vir hul plaaslike span te speel. Hul professionaliteit en toewyding is terselfdertyd ’n voorbeeld vir die jonger spelers in die groep,” het Sean Everitt, afrigter, gesê. Intussen het Jake White, afrigter van die Bulls, gesê dat sy span daarna uitsien om kragte teen ’n sterbelaaide Sharks-vyftiental te meet. “Die Sharks speel op hul tuisveld en beskik oor ’n rits internasionale spelers op wie se knoppie gedruk kan word. Ons is baie opgewonde om teen ’n amperse internasionale span te speel. Die atmosfeer is amper elektries – dit is soos ’n toetswedstryd vir ons,” het White gesê. Die wedstryd begin Vrydag om 19:00 en die aksie sal regstreeks op SuperSport uitgesaai word. Sharks: Anthony Volmink (heelagter), S’bu Nkosi (regtervleuel), Jeremy Ward (buitesenter), Lukhany Am (kaptein en binnesenter), Makazole Mapimpi (linkervleuel), Boeta Chamberlain (losskakel), Ruan Pienaar (skrumskakel), Phepsi Buthelezi (agtsteman), Jeandré Labuschagne (flank), Siya Kolisi (flank), Hyron Andrews (slot), Ruben van Heerden (slot), Thomas du Toit (stut), Bongi Mbonambi (haker) en Ntuthuko Mchunu (stut). Plaasvervangers: Kerron van Vuuren, Khwezi Mona, Lourens Adriaanse, Reniel Hugo, Hencu Venter, Sanele Nohamba, Tito Bonilla en Werner Kok. Head coach Sean Everitt has welcomed back his Springboks into the Cell C Sharks fold and had no hesitation in naming an extremely competitive and experienced side for Friday night’s derby clash at Jonsson Kings Park ???? Full Article: https://t.co/f0ixFHmkSk#OurSharksForever pic.twitter.com/Gl6105DdH2 — The Sharks (@SharksRugby) December 2, 2021